ધોકો તિથી નથી ગણાતો, એટલે કે એ શુક્લપક્ષ કે કૃષ્ણપક્ષ એકેયમાં નથી. એ આપણને તટસ્થ રહેતા શીખવે છે. એ કહે છે કે જગતના ખેલ તો ચાલ્યા કરશે. એને માણવા હોય તો તમારા સ્થળે અચળ રહો અને સુખ-દુખને દૂરથી જૂઓ. એમાં ભળી ન જાઓ. ફરીવાર, સુખ-દુખ મનની પરિસ્થિતી પ્રમાણે આપણે નક્કી કરીએ છીએ. જો મનમાં સુખ હોય તો આપણે મુશ્કેલીઓ કે અભાવમાં પણ ટકી શકીએ છીએ અને મનમાં અસંતોષ હોય તો ગમે તેટલું સુખ પણ ઓછું લાગે છે.